Lidija Merenik
Lidija Merenik (Beograd, 7. 9. 1958) profesor je  na Seminaru za studije moderne umetnosti Filozofskog fakulteta Univerziteta u Beogradu.

Biografija 

Diplomirala je na Filozofskom fakultetu u Beogradu, na Odeljenju za istoriju umetnosti, 1982. godine. Završila je postdiplomski kurs na Arhitektonskom fakultetu u Rimu (Istorija i teorija moderne umetnosti), 1984/85.  Univerzitet  u Rimu, kod profesora Filiberta Mene. Magistrirala je 1983. godine i doktorirala 1999. godine na Odeljenju za istoriju umetnosti, Filozofskog fakulteta u Beogradu. Radila je kao saradnik Likovne redakcije Studentskog kulturnog centra u Beogradu (1981-1985) i kao kustos Muzeja savremene umetnosti u Beogradu(1985-1990). Pisanjem o umetnosti i kustoskim radom bavi se od 1981. 

Bila je umetnički direktor Bijenala mladih u Vršcu 1998, Oktobarskog salona 2002 i Bijenala umetnosti u Pančevu 2003, kao i asistent na izložbama Bijenala na Cetinju 1990-1994. 

Tokom rada u Studentskom kulturnom centru, Muzeju savremene umetnosti i kasnije (1991-2011) realizovala preko stotinu izložbi jugoslovenske i srpske moderne i savremene umetnosti, među kojima treba izdvojiti Bijenale mladih u Vršcu 1998; "Umetnost i vlast, 1945-1951", Muzej 25. maj, Beograd 1998; "Ikone modernog doba, slikarstvo šezdesetih", u: Beograd-šezdesete, Galerija ULUS i Muzej grada Beograda 2003; retrospektivnu izložbu Ivana Tabakovića u Galeriji Matice srpske u Novom Sadu i Muzeju Savremene Umetnosti u Beogradu 2004; Oktobarski salon 1995; Oktobarski salon 2000; Oktobarski salon 2002; Sekvence modernizma, GMS NS 2011;  i dr.

Kustos i komesar Srpskog paviljona na 56. Bijenalu u Veneciji, maj 2015.

Objavljene knjige i naučni radovi (izbor) 
 Beograd - osamdesete: nove pojave u slikarstvu i skulpturi 1979-1989, Novi Sad 1995; 
 Ivan Tabakovic 1898-1977, Novi Sad 2004; 
 Nadežda Petrovic: Projekat i sudbina, Beograd 2006; 
 Kultura fragmenta: Dragan Jelenkovic 1989-2005, Pancevo 2008; 
 Grupa autora, Ex-Post - Milena Pavlovic Barilli, Kritike, članci, bibliografija, III, Beograd 2009; 
 Grupa autora, Pro Futuro - Milena Pavlovic Barilli, II, Beograd 2010; 
 Umetnost i vlast. Srpsko slikarstvo 1945-1968, Beograd 2010; 
 The basic development trends of Yugoslav Art after 1945: 
 Art and Politics. Art/Politics/National Identity, Saitama University, Saitama (Japan) 2010; 
 Mileta Prodanović: Biti na nekom mestu biti svuda biti, Beograd, 2011; 
 Prostranstvo [u]vida: Zoran Grebenarović, sa Irinom Subotić, Beograd, 2012; 
 Ep, popularna kultura i politika u savremenom umetničkom delu / Epics, popular culture and politics in a modern work of art,Etnoantropološki problemi, y. 2014, no. 9 (1), 159-174; 
 Lazar Trifunović i istorija srpske moderne umetnosti, u: L. Trifunović, Srpsko slikarstvo: 1900-1950, Srpska književna zadruga, kolo 105, knj. 710, Beograd 2014, IX-XXV.

Srpski istoričari umetnosti
Srpski profesori